บลจ.กรุงศรี เปิดกองทุนใหม่ ลงทุนหุ้นเทคโนโลยีระดับโลก
บลจ.กรุงศรี เปิดกองทุนใหม่ “KFHTECH-A” ลงทุนหุ้นเทคโนโลยีระดับโลก เสนอขาย 21 – 29  พ.ค.นี้
บลจ.กรุงศรี เปิดกองทุนใหม่ “KFHTECH-A” ลงทุนหุ้นเทคโนโลยีระดับโลก เสนอขาย 21 – 29  พ.ค.นี้
23 พ.ค. 2562

น.ส.ศิริพร สินาเจริญ กรรมการผู้จัดการ บริษัทหลักทรัพย์จัดการกองทุน กรุงศรี จำกัด ระบุว่า หุ้นกลุ่มธุรกิจเทคโนโลยีเป็นที่จับตามองมาโดยตลอด เพราะมีนวัตกรรมด้านผลิตภัณฑ์และบริการที่ออกมาดึงดูดลูกค้าเพิ่มขึ้นอย่างต่อเนื่อง จนปัจจุบันเทคโนโลยีเป็นหนึ่งในอุตสาหกรรมที่ใหญ่ที่สุดในโลก อีกทั้งบริษัทในกลุ่มเทคโนโลยีได้ก้าวเข้ามาเป็นผู้นำในหลายอุตสาหกรรม เช่น Google และ Facebook กลายเป็นสื่อโฆษณาใหญ่และ Alibaba เป็นเจ้าของกองทุนตลาดเงินที่ใหญ่ที่สุดในโลก รวมทั้ง Tesla ที่มีมูลค่าตลาดสูงกว่าบริษัทผลิตรถยนต์ดั้งเดิม” (แหล่งข้อมูล: บลจ.กรุงศรี ณ เม.ย. 2562)
 “นอกจากนี้ยังมีความน่าสนใจในแง่ของราคาหุ้น ที่ถือว่าอยู่ในระดับราคาที่มีความสมเหตุสมผล จากปัจจัยพื้นฐานและงบดุลที่แข็งแกร่งและมีคุณภาพ รวมทั้งรายได้ที่ยังคงเติบโตช่วยเพิ่มความมั่นคงในช่วงที่ตลาดผันผวน  ทำให้นักลงทุนมองว่าเป็นโอกาสในการลงทุนที่จะสร้างผลตอบแทนที่ดีได้ จึงเป็นที่มาของการเปิดเสนอขายกองทุนเปิดกรุงศรีเวิล์ดเทคอิควิตี้เฮดจ์เอฟเอ็กซ์-สะสมมูลค่า(KFHTECH-A)”น.ส.ศิริพร กล่าว
ทั้งนี้ KFHTECH-A มีนโยบายลงทุนในกองทุน BGF World Technology Fund (กองทุนหลัก) ซึ่งเป็นกองทุนระดับ 5 ดาวจาก Morningstar บริหารโดยผู้จัดการกองทุนที่ได้รับการจัดอันดับสูงสุดจาก Citywire  (แหล่งข้อมูล: Citywire และ Morningstar rating จาก Blackrock ณ 28 ก.พ. 62
โดยการจัดอันดับดังกล่าวไม่มีความเกี่ยวข้องกับการจัดอันดับของสมาคมบริษัทจัดการลงทุนแต่อย่างใด) กองทุนหลักใช้กลยุทธ์การลงทุนอย่างสมดุล คือเน้นลงทุนในบริษัทเทคโนโลยียุคใหม่ซึ่งจะเป็นตัวขับเคลื่อนอุตสาหกรรมในอนาคตผสมผสานกับบริษัทชั้นนำขนาดใหญ่ที่เป็นที่รู้จักกันดีมีความมั่นคงสูง เพื่อโอกาสในการสร้างผลตอบแทนที่ดีและรักษาความสมดุลของพอร์ตการลงทุนไม่ให้ผันผวนสูงมาก พอร์ตการลงทุนจะประกอบด้วย 80 – 120 หลักทรัพย์ โดยมีการกระจายการลงทุนที่หลากหลายทั้งในส่วนของประเภทธุรกิจ ภูมิภาค ขนาดของบริษัท และแนวทางการลงทุน  ทั้งนี้ กองทุนKFHTECH-A มีการป้องกันความเสี่ยงด้านอัตราแลกเปลี่ยนเต็มจำนวน ความเสี่ยงสูงระดับ 7